29. 8. 85 Επίσημη Εφημερίδα των Ευρωπαϊκών Κοινοτήτων Αριθ. C 218/15 
α) αναγνώριση του νομισματικού χαρακτήρα της ιδιωτικής 
ECU και αποδοχή της στον επίσημο καθορισμό των 
νομισματικών τιμών (Fixing) όλων των κρατών μελών, 
όπου ακολουθείται αυτή η πρακτική· 
β) προώθηση ενός βαθμιαίου ανοίγματος για τις κινήσεις 
κεφαλαίων με τον προσδιορισμό κανόνων για την ελεύ­
θερη πρόσβαση σε ορισμένα χρηματοδοτικά μέσα που 
εκφράζονται σε ECU (εκδόσεις κοινοτικών οργάνων, 
ομολογίες που εκδίδονται από ευρωπαϊκές επιχειρήσεις) 
και παροχή στους πολίτες του δικαιώματος να ανοίγουν 
τρέχοντες λογαριασμούς και λογαριασμούς προθεσμίας 
σε ECU· 
γ) ενθάρρυνση της χρήσης της ECU όσον αφορά: 
— τη σύνταξη τιμολογίων στο εσωτερικό της Κοινότη­
τας, 
— τις ενδοκοινοτικές συμβάσεις έργων, 
— την ανάπτυξη διαλόγου με τις χώρες που παράγουν 
πετρέλαιο και πρώτες ύλες, προς τις οποίες η Κοινό­
τητα είναι κυρίως οφειλέτης, με σκοπό την επίτευξη συμβάσεων που να εκφράζονται σε τιμολόγια με βάση 
την ECU. 
Θα πρέπει να εξαλειφθούν όλα τα εμπόδια για την ελεύθερη 
χρήση της ECU στα κράτη μέλη, ώστε να επικρατήσουν 
παντού οι ίδιες συνθήκες· 
δ) εξέταση των δυνατοτήτων που προσφέρονται για τη 
χρήση της ECU στις εμπορικές συναλλαγές γεωργικών 
προϊόντων στην Κοινότητα* 
ε) πιο συστηματική οργάνωση της συλλογής πληροφοριών 
για την εμπορική και χρηματοπιστωτική ανάπτυξη της 
ECU· 
στ) προώθηση, σε συνεργασία με την Τράπεζα Διεθνών 
Διευθετήσεων, της πολυμερούς αντιστάθμισης των τρα­
πεζικών μεταβιβάσεων σε ECU. 
Οι προτάσεις που αναφέρονται παραπάνω θα μπορούσαν 
να υλοποιηθούν στα πλαίσια του υπάρχοντος θεσμικού 
πλαισίου. 
Βρυξέλλες, 4 Ιουλίου 1985. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
Γνωμοδότηση της Οικονομικής και Κοινωνικής Επιτροπής για την εξέλιξη της κοινωνικής κατάστασης 
στην Κοινότητα κατά το 1984 
(85/C 218/09) 
Διαδικασία 
Η Επιτροπή αποφάσισε στις 3 Ιουνίου 1985, να ζητήσει τη γνωμοδότηση της Οικονομικής και 
Κοινωνικής Επιτροπής για την εξέλιξη της κοινωνικής κατάστασης στην Κοινότητα κατά το 1984. 
Το τμήμα κοινωνικών υποθέσεων, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση του στις 23 Μαίου 1985, με βάση την εισηγητική έκθεση του 
κ. Roycroft. 
Κατά τη 228η σύνοδο ολομέλειας της (συνεδρίαση της 4ης Ιουλίου 1985), η Οικονομική και Κοινωνική 
Επιτροπή υιοθέτησε με 75 ψήφους υπέρ, 10 ψήφους κατά και 13 αποχές την ακόλουθη γνωμο­
δότηση: 
1. Κοινωνικές και οικονομικές τάσεις 
1.1. Η ΟΚΕ παρατηρεί ότι κατά το 1984 σημειώθηκε στην 
Κοινότητα ρυθμός οικονομικής ανάπτυξης μεγαλύτερος του 
2%, που είναι ο υψηλότερος ρυθμός που έχει σημειωθεί από 
τα τέλη της δεκαετίας του '70. Ο πληθωρισμός συνέχισε να 
υποχωρεί, οι δημόσιες δαπάνες μειώθηκαν σε πραγματικές 
τιμές, οι ρυθμοί παραγωγικότητας αυξήθηκαν, διατηρήθηκε 
η συγκράτηση μισθών και ημερομισθίων και αυξήθηκαν τα 
κέρδη. 
Παρά τις τάσεις αυτές όμως, η ανεργία συνέχισε την ανοδική 
της πορεία για να φθάσει ένα μέσο όρο 12,7 εκατομμύρια, 
δηλαδή το 11 % του εργατικού δυναμικού. 1.2. Αυτή η αύξηση της ανεργίας μαζί με τις δημογραφικές 
τάσεις, οδήγησε σε μεγαλύτερη αύξηση των ανισοτήτων 
καθώς ολοένα και μεγαλύτερες ομάδες και ποσοστά του 
πληθυσμού αρχίζουν να εξαρτώνται από τα συστήματα 
κοινωνικής προστασίας της Κοινότητας. Επισημαίνεται, 
ειδικά, η εμφάνιση της φτώχειας που συνδέεται με την 
ανεργία μεγάλης διάρκειας (λ). 
1.3. Η τάση για μεγαλύτερη ανισότητα έχει επιταθεί από 
τις προσπάθειες να μειωθούν οι δημόσιες δαπάνες που 
οδήγησαν στη μείωση, σε πραγματικές τιμές, των εισοδημά-
(') Βλέπε γνωμοδότηση της ΟΚΕ για την ειδική κοινοτική δράση 
καταπολέμησης της φτώχειας (ΕΕ αριθ. C 25 της 28. 1. 1985). 
Αριθ. C 218/16 Επίσημη Εφημερίδα των Ευρωπαϊκών Κοινοτήτων 29. 8. 85 
των πολλών ατόμων που εξαρτώνται από τα συστήματα 
κοινωνικών υπηρεσιών ή στον πλήρη ή μερικό αποκλεισμό 
των εισοδημάτων αυτών από το δίκτυο των συστημάτων 
κοινωνικής προστασίας σε ορισμένες περιπτώσεις. Έχει 
επίσης αναχαιτίσει την καινοτόμο κοινοτική δράση και 
σημαντικά προγράμματα για το μετριασμό των κοινωνικών 
και περιφερειακών ανισοτήτων. 
1.4. Σε ορισμένες χώρες το αυξανόμενο χάσμα μεταξύ των 
εργαζομένων και των ανέργων συνδυάζεται με ενδείξεις 
αυξανόμενων ανισοτήτων μεταξύ των μισθωτών. Γενικά, η 
συγκράτηση των μισθών και ημερομισθίων έχει μειώσει την 
πραγματική αγοραστική δύναμη των εργαζομένων, αν και σε 
ορισμένες χώρες οι πραγματικοί μισθοί αυξήθηκαν παρά τη 
μείωση των αυξήσεων στους χρηματικούς μισθούς. 
1.5. Στα πλαίσια αυτά η ΟΚΕ σημειώνει ως θετική εξέλιξη 
την επίτευξη, μετά από διαπραγματεύσεις, ορισμένων 
συμφωνιών αναφορικά με μισθούς και εργασιακές ρυθμίσεις, 
ιδιαίτερα όταν οι συμφωνίες αυτές: 
— εξασφαλίζουν προστασία των χαμηλών εισοδημάτων και 
των πλέον ευπρόσβλητων ομάδων, 
— συνδέονται με τη δημιουργία θέσεων απασχόλησης. 
Η ΟΚΕ υποστηρίζει αυτή την κοινή προσέγγιση, σε αντίθεση 
με τη μονόπλευρη επιβολή αλλαγών που επιδεινώνουν τις 
συνθήκες εργασίας και το κοινωνικό επίπεδο ορισμένων 
ομάδων. 
2. Ζητήματα οικονομικής πολιτικής 
2.1. Τα συμπεράσματα της ετήσιας οικονομικής έκθεσης 
της Επιτροπής για το 1984 (*), παρέχουν ένα πλαίσιο οικονο­
μικής πολιτικής που συνεπάγεται μια ακόμη περίοδο 
συγκράτησης των μισθών, περισσότερες πραγματικές μειώ­
σεις των δημοσίων και, κατά συνέπεια, των κοινωνικών 
δαπανών και την κατάργηση των ρυθμίσεων που διέπουν 
τους όρους απασχόλησης, πρόσληψης και απόλυσης σε μια 
προσπάθεια για μεγαλύτερη προώθηση της ανάπτυξης των 
επιχειρήσεων, για διατήρηση και συνέχιση της οικονομικής 
ανάκαμψης και ως επακόλουθο τη δημιουργία θέσεων απα­
σχόλησης. 
2.2. Η ΟΚΕ τονίζει ιδιαίτερα ότι η καθιέρωση ενός νέου 
θετικού κοινωνικού διαλόγου και η συνεργασία της δημο­
κρατικής κοινωνίας, αποτελούν τις προϋποθέσεις για την 
προώθηση μιας διαρκούς βιομηχανικής/οικονομικής ανά­
πτυξης που θα πρέπει να δίδει προτεραιότητα κυρίως στη 
δημιουργία θέσεων απασχόλησης. 
Για το λόγο αυτό πρέπει να δοθεί προσοχή σε ορισμένες από 
τις τάσεις που υπονοούνται στην πολιτική προσέγγιση της 
οικονομικής έκθεσης της Επιτροπής: μειωμένη εγχώρια 
ζήτηση· περισσότερες περικοπές των δημοσίων δαπανών που 
οδηγούν σε μεγαλύτερη ανισότητα, μεγαλύτερη «περιθωριο­
ποίηση» των περισσότερο ευπρόσβλητων ομάδων που εξαρ­
τώνται από το συστήματα κοινωνικής προστασίας και σε 
επιδείνωση των εργασιακών συνθηκών και εργασιακών σχέ­
σεων, με την επιβολή μεταβολών που μπορεί να εμποδίσουν 
την από κοινού ανάπτυξη αμοιβαίων δικαιωμάτων και 
ευθυνών διαμέσου της διαδικασίας συλλογικών διαπραγμα­
τεύσεων. 
(') ΕΕ αριθ. L 45 της 14. 2. 1985. Η ΟΚΕ, εντούτοις, δέχεται ευνοϊκά κάθε νέα προσέγγιση του 
κρίσιμου ζητήματος της ανεργίας. Κατά συνέπεια, υποστηρί­
ζει την ανάγκη να προσδιορισθούν και να αναπτυχθούν με 
κοινή συμφωνία οι παράγοντες που συμβάλλουν στην ανά­
πτυξη των επιχειρήσεων, π.χ. να αρθούν τα εμπόδια αγοράς 
που παρακωλύουν τη δημιουργία ενιαίας Ευρώπης, με την 
παροχή επιλεκτικών φορολογικών μέτρων για τον μετριασμό 
των πιέσεων που ασκούνται σε μικρές ή επεκτεινόμενες 
επιχειρήσεις που δημιουργούν θέσεις απασχόλησης, κλπ. 
Στα πλαίσια αυτά, μία θετική προσέγγιση θα ήταν να 
στηριχθεί κανείς στα επιτεύγματα του Ιου και την αναγνω­
ρισμένη κοινωνακο-οικονομική στρατηγική του 2ου προ­
γράμματος κοινωνικής δράσης. 
3. Η άποψη της κοινωνικής πολιτικής 
3.1. Κατά την εξέταση των επιδιωκόμενων στόχων της 
Κοινωνικής πολιτικής θα πρέπει να επαναληφθούν τα κύρια 
στοιχεία της συνθήκης της Ρώμης, όπως αναφέρονται στο 
άρθρο 2: επιδίωξη εναρμονισμένων εξελίξεων που να εξα­
σφαλίζουν επιταχυνόμενη ανύψωση του βιοτικού επιπέδου, 
για όλους τους πολίτες της Κοινότητας. 
3.2. Η ΟΚΕ επαναλαμβάνει τη σημασία, η οποία τονίσθη­
κε σε γνωμοδοτήσεις προηγουμένων ετών, της αλληλεξάρτη­
σης μεταξύ της οικονομικής και κοινωνικής πολιτικής και, 
ιδίως, της ανάγκης να διατηρηθεί η κοινωνική συνοχή και 
αλληλεγγύη ως προϋπόθεση για μια επιτυχημένη από ποιοτι­
κή άποψη οικονομική ανάπτυξη (2). 
3.3. Η ΟΚΕ εφιστά την προσοχή στις απειλές που ενε­
δρεύουν για την κοινωνική τάξη και τους δημοκρατικούς 
θεσμούς λόγω της αύξησης και της μεγάλης διάρκειας της 
ανεργίας, ιδιαίτερα μεταξύ των νέων. Το κόστος και οι 
επιπτώσεις της μεγάλης και συνεχιζόμενης ανεργίας έχουν 
ήδη σημειωθεί (3), αλλά καλά θα ήταν να επαναληφθούν: 
— αυξανόμενη φτώχεια και διάβρωση της κοινωνικής και 
οικογενειακής συνοχής, 
— αυξανόμενη απομόνωση και απόγνωση που οδηγεί σε 
υψηλότερα ποσοστά αυτοκτονίας, κατάχρησης ναρκωτι­
κών και εγκληματικότητας, 
— κίνδυνος να απειληθεί η πολιτική σταθερότητα της Ευρώ­
πης και αναγνώριση του γεγονότος ότι δεν είναι δυνατό να 
αποκλεισθούν ακραίες και βίαιες αντιδράσεις. 
4. Συμπεράσματα 
Κατά την επανεξέταση των κοινωνικών εξελίξεων μέσα στο 
1984, εξάγονται επτά συμπεράσματα: 
4.1. Η κοινωνική συνοχή και αλληλεγγύη αποτελούν βασι­
κά στοιχεία μιας πολιτικής για μια διαρκή ποιοτική οικονο­
μική ανάπτυξη. 
(2) Βλέπε γνωμοδότηση της ΟΚΕ για την εξέλιξη της κοινωνικής 
κατάστασης στην Κοινότητα κατά το 1983 (ΕΕ αριθ. C 307 της 
19. 11. 1984). 
(3) Βλέπε γνωμοδότηση της ΟΚΕ για την εξέλιξη της κοινωνικής 
κατάστασης στην Κοινότητα κατά το 1982 (ΕΕ αριθ. C 286 της 
24. 10. 1983). 
29. 8. 85 Επίσημη Εφημερίδα των Ευρωπαϊκών Κοινοτήτων Αριθ. C 218/17 
4.2. Η διατήρηση της συλλογικής κοινωνικής ευθύνης, 
ιδιαίτερα για τα αδύνατα και εμπρόσβλητα άτομα, η ανά­
πτυξη της πρακτικής των συλλογικών συμφωνιών και γενι­
κότερα των διαβουλεύσεων αποτελούν μέρος του αποδεκτού 
πλαισίου που είναι απαραίτητο για μια δυναμική, με κοινή 
υποστήριξη πολιτική, που δίνει πρώτιστη προτεραιότητα στη 
μείωση της ανεργίας. 
4.3. Μικρή πρόοδος έχει σημειωθεί, όσον αφορά τις 
συστάσεις της γνωμοδότησης του περασμένου έτους για τις 
εξελίξεις στον κοινωνικό τομέα κατά το 1983 που εξακολου­
θούν και σήμερα να είναι επίκαιρες. Οι προϋποθέσεις που 
εκτίθενται, όσον αφορά μια αποτελεσματική κοινωνική 
στρατηγική για την Ευρωπαϊκή Κοινότητα είναι ιδιαίτερα 
βάσιμες και κυρίως: 
— η ανάγκη να αναγνωρισθεί το οικονομικό κόστος της μη 
ενιαίας Ευρώπης και οι θετικές πολλαπλασιαστικές επι­
πτώσεις που θα μπορούσε να έχει μια συντονισμένη 
οικονομική και κοινωνική δράση σε κοινοτικό επίπεδο 
για την ενθάρρυνση μιας ευρύτερης, ταχύτερης και ασφα­
λέστερης ανάπτυξης, 
— η δημιουργία και η χρησιμοποίηση των «ιδίων πόρων» της 
Κοινότητας, 
— η εξασφάλιση ενός αποτελεσματικού μηχανισμού για τη 
λήψη αποφάσεων κοινοτικής πολιτικής, 
— η ανάγκη να δημιουργηθούν μέσα πολιτικής ώστε να 
διατηρηθεί και να αναπτυχθεί η κοινωνική συνοχή στην 
Κοινότητα. 
4.4. Θα πρέπει να δοθεί έμφαση στη σημασία μιας 
«πολύπλευρης» προσέγγισης που να συνδυάζει: 
— πρωτοβουλίες από την πλευρά της προσφοράς και ενί­
σχυση της ζήτησης με επιλεκτική αύξηση της, που να 
κατευθύνεται προς τη δημιουργία θέσεων απασχόλησης 
και την ικανοποίηση των κοινωνικών αναγκών, 
— μια νέα θετική στάση απέναντι στις επιχειρήσεις με τη 
διατήρηση των διατάξεων κοινωνικής προστασίας και τη 
χρήση των συλλογικών συμβάσεων σε διάφορα επίπεδα, 
για παράδειγμα: τη μείωση και αναδιοργάνωση του 
χρόνου εργασίας, τα μέτρα για τη διευκόλυνση της 
κινητικότητας και προσαρμοστικότητας των εργαζομέ­
νων, κτλ., 
— μια αλλαγή της τεχνολογίας με τις κατάλληλες διαδικα­
σίες πληροφόρησης και διαβούλευσης, έλεγχο των κοινω­
νικών επιπτώσεων, αποτελεσματική διάρθρωση των 
εργασιακών σχέσεων και μία θετικότερη προσέγγιση, 
όσον αφορά τον επαγγελματικό προσανατολισμό, την 
επαγγελματική κατάρτιση καιεπανακατάρτιση, ιδίως για 
τους νέους και τα άτομα που είναι άνεργα για μεγάλο 
χρονικό διάστημα (}), 
— μια εκτίμηση των συνδεόμενων με τη φορολογία παρα­
γόντων οι οποίοι μπορεί να εμποδίζουν την ανάπτυξη 
(]) Βλέπε γνωμοδοτήσεις ΟΚΕ για τα ακόλουθα θέματα: 
— τεχνολογική αλλαγή και κοινωνικές μεταβολές, ΕΕ αριθ. C 
307 της 19. 11. 1984, 
— επαγγελματική κατάρτιση και νέες τεχνολογίες πληροφόρη­
σης: νέες κοινοτικές πρωτοβουλίες κατά την περίοδο 1983 έως 
1987, ΕΕ αριθ. C 77 της 21. 3. 1983, 
— πολιτική για την επαγγελματική κατάρτιση στις Ευρωπαϊκές 
Κοινότητες στη δεκαετία του '80, ΕΕ αριθ. C 124 της 9. 5. 
1983, 
— τοπικές πρωτοβουλίες για την απασχόληση, ΕΕ αριθ. C 206 
της 6. 8. 1984. επιχειρηματικής δραστηριότητας σε συνδυασμό με μια 
εξέταση της αποδοτικότητας της επιχείρησης και της 
χρήσης των κερδών για επενδύσεις που συμβάλλουν στη 
δημιουργία απασχόλησης, 
— τη συμβολή των μικρομεσαίων επιχειρήσεων στη 
δημιουργία θέσεων απασχόλησης με μια επιλεκτική ενί­
σχυση στον τομέα της κοινωνικής ασφάλισης που να 
αποβλέπει σε συγκεκριμένους στόχους και ιδιαίτερα στην 
απασχόληση των νέων που αναζητούν εργασία σε στερη­
μένες αστικές περιοχές οι οποίες βρίσκονται σε μαρασμό, 
καθώς και σε υποανάπτυκτες αγροτικές περιοχές. 
Η ΟΚΕ υποστηρίζει ότι για να υπερνικηθούν οι παρούσες 
δυσκολίες οικονομικού και κοινωνικού χαρακτήρα, απαιτεί­
ται μια ενισχυμένη συνεργασία και κοινή ανάληψη ευθυνών 
από μέρους των κοινωνικών εταίρων επίσης και σε επίπεδο 
ΕΟΚ. Η ευθύνη των ομάδων αυτών στον τομέα της διαμόρ­
φωσης της εργασιακής ζωής από οικονομική και κοινωνική 
άποψη θα πρέπει να υποστηρίζεται με συναφή μέτρα που να 
λαμβάνονΐαι τόσο σε κοινοτικό επίπεδο όσο και σε επίπεδο 
κρατών μελών. 
4.5. Εκτός από τη διατήρηση κατάλληλων ενισχύσεων 
στους ανέργους πρέπει να υπάρχει συνεχής επαγρύπνιση για 
τη διατήρηση του επιπέδου προστασίας των ηλικιωμένων, 
των μειονεκτούντων ατόμων και άλλων ευπρόσβλητων ομά­
δων που βρίσκονται έξω από το σύστημα απασχόλησης, 
όπως υπαγορεύει το πνεύμα της Συνθήκης της Ρώμης και της 
συνθήκης του Παρισιού που προηγήθηκε. Στα πλαίσια αυτά, 
η ΟΚΕ τονίζε την ανάγκη να καθιερωθεί μια κοινοτική 
πολιτική για τους ηλικιωμένους. 
4.6. Είναι επείγουσα ανάγκη να αναπτυχθεί μια σειρά 
στόχων και παραμέτρων που να συνδέονται με ευρείς αντι­
κειμενικούς σκοπούς κοινοτικής κοινωνικής πολιτικής, που 
να μπορούν να προσδιορισθούν ποσοτικά και να έχουν την 
ίδια βαρύτητα με ανάλογα μέτρα κοινοτικής οικονομικής 
ανάπτυξης. Αυτές οι συλλογές στοιχείων και αναλύσεις θα 
μπορούσαν, για παράδειγμα να καλύψουν τις τάσεις, όσον 
αφορά την ανισότητα, την περιθωριοποίηση, το βιοτικό 
επίπεδο των φτωχών τα επαγγελματικά ατυχήματα και τις 
ασθένειες που συνδέονται με την εργασία στην Ευρωπαϊκή 
Κοινότητα, καθώς και το κόστος και τα οφέλη της προληπ­
τικής δράσης (2)· την εφαρμογή της κοινοτικής κοινωνικής 
νομοθεσίας· τη δημιουργία θέσεων απασχόλησης και επαγ­
γελματικής κατάρτισης, κλπ. Για όλα αυτά απαιτείται 
συντονισμένη δράση σε κοινοτικό επίπεδο που να στηρίζεται 
σε έρευνα. 
4.7. Η σύγχρονη Ευρωπαϊκή Κοινότητα δεν υπάρχει μόνο 
για την ανάπτυξη του κοινού εμπορίου και στενότερων 
οικονομικών δεσμών, έχει επίσης ένα ζωτικό κοινωνικό 
σκοπό και ρόλο. Επειδή ιδρύθηκε για να ενώσει τους λαούς 
γύρω από κοινές επιχειρηματικές δράσεις και να επιτύχει 
κοινωνική συνοχή, θα πρέπει να διατηρήσει το ενδιαφέρον 
της για τις ευπρόσβλητες ομάδες και να συνεχίσει να τους 
παρέχει την υποστήριξη της· να ενεργεί υπέρ των αδύναμων, 
των ευπαθών, των μειονεκτούντων, των ασθενών και των 
ηλικιωμένων ατόμων, και να καθιερώσει και πάλι τις κοινές 
κοινωνικές επιδιώξεις και την ανάληψη των αμοιβαίων 
ευθυνών που είχαν προβλεφθεί αρχικά. Για το λόγο αυτό η 
κοινοτική οικονομική και κοινωνική πολιτική θα πρέπει να 
κινούνται μαζί βήμα προς βήμα. Οι πολιτικές για οικονομική 
(2) Βλέπε γνωμοδότηση ΟΚΕ για την επαγγελματική ιατρική, ΕΕ 
αριθ. C 307 της 19. 11. 1984. Και γνωμοδότηση της ΟΚΕ για 
τονεπαγγελματικό καρκίνο 29ης Μαΐου 1985 - ΕΕ αριθ. C 188 
της 29. 7. 1985. 
Αριθ. C 218/18 Επίσημη Εφημερίδα των Ευρωπαϊκών Κοινοτήτων 29. 8. 85 
αποτελεσματικότητα θα πρέπει να συνδυάζονται με το ενδια- της σφαιρικής προσέγγισης, που αντικατοπτρίσθηκε πρώτα 
φέρον για την ευημερία των ατόμων που είναι λιγότερο ικανά στις συνθήκες, απαιτεί ακόμη μεγαλύτερη επιβεβαίωση σε 
να προστατέψουν τους εαυτούς τους σ' αυτή την περίοδο των περιόδους κρίσης ή όταν σημειώνονται βραδείς ρυθμοί ανά-
ριζικών μεταβολών. Η υιοθέτηση από την Κοινότητα αυτής πτύξης. 
Βρυξέλλες, 4 Ιουλίου 1985. 
Ο Πρόεδρος 
της Οικονομικής και Κοινωνικής 
Επιτροπής 
Gerd MUHR 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογία που απορρίφθηκε 
Η ακόλουθη τροπολογία η οποία καταρτίσθηκε με βάση τη γνωμοδότηση του τμήματος, σύμφωνα με τις διατάξεις 
του εσωτερικού κανονισμού, απορρίφθηκε από την ΟΚΕ κατά τη διάρκεια των συζητήσεων: 
Σημείο 2.1 
Στο τέλος της παραγράφου αυτής να προστεθεί το ακόλουθο κείμενο: 
«Προτείνεται επίσης περισσότερο εμπεριστατωμένη εξέταση των φορολογικών και ασφαλιστικών διατάξεων που 
ισχύουν στο κράτη μέλη και οι οποίες έχουν ανασταλτικό χαρακτήρα για τους εργοδότες, προκειμένου να 
δημιουργήσουν νέες θέσεις απασχόλησης και για τους εργαζόμενους που διαθέτουν τα προσόντα να τις καταλάβουν. 
Η ΟΚΕ επιδοκιμάζει τους στόχους αυτούς, τόσο γιατί η δημιουργία νέων τομέων ευκαιριών εργασίας αυξάνει την 
απασχόληση και τα εισοδήματα, όσο και γιατί αυξάνει ταυτόχρονα τα κεφάλαια που διατίθενται για προγράμματα 
κοινωνικής δράσης, τα οποία επιδιώκουν την ενίσχυση, των περισσότερο ευπρόσβλητων μελών της κοινωνί­
ας.» 
Συνεπώς, η πρώτη γραμμή της δεύτερης παραγράφου του σημείου 2.2, σελίδα 4 πρέπει να διατυπωθεί ως εξής: 
«Για το λόγο αυτό δεν είναι ανεδαφικό να διατυπωθούν ανησυχίες για ορισμένες από τις τάσεις που ...» 
Αιτιολογία 
Η τροπολογία αυτοαιτιολογείται. 
Αποτέλεσμα της ψηφοφορίας 
Υπέρ: 28, κατά: 48, αποχές: 13. 
Γνωμοδότηση της Οικονομικής και Κοινωνικής Επιτροπής για την «οικονομική κατάσταση στα μέσα 
του 1985» 
(85/C 218/10) 
Διαδικασία 
Στις 20 Νοεμβρίου 1984, η Οικονομική και Κοινωνική Επιτροπή αποφάσισε, σύμφωνα με τις διατάξεις 
του άρθρου 20 παράγραφος 4 του εσωτερικού της κανονισμού, να καταρτίσει γνωμοδότηση για την 
«Οικονομική κατάσταση στην Κοινότητα στα μέσα του 1985».